text: جناب نقوی نے کہا کہ اقلیتی امور کی وزارت نے لگن کے ساتھ ‘‘3 ایز یعنی ایجوکیشن، ایمپلائمنٹ اینڈ امپاورمنٹ’’ کے لئے کام کیا ہے۔ پچھلے تقریباً ایک سال میں اقلیتی اداروں کے ہزاروں تعلیمی اداروں کو جن میں مدارس بھی شامل ہیں، انہیں ‘‘3-ٹیز’’ یعنی ٹیچر، ٹفن اینڈ ٹائلٹ’’ سے جوڑ کر تعلیم کے اصل دھارے میں شامل کیا گیا ہے۔ روزگار سے متعلق صلاحیت سازی کی اسکیموں مثلاً سیکھوا ور کماؤ ، استاد ، غریب نواز کوشل وکاس یوجنا اور نئی منزل وغیرہ کے ذریعہ 5 لاکھ 43 ہزار سے زیادہ جوانوں کو روزگار اور روزگار کے مواقع فراہم کئے گئے ہیں۔ پچھلے ایک سال کے دوران 1 لاکھ 18 ہزار سے زیادہ دستکاروں کو ‘‘ہنر ہاٹ’’ کے ذریعہ قومی اور بین الاقوامی منڈیوں میں روزگار اور روزگار کے مواقع دستیاب کرائے گئے ہیں۔